અચાનક બનેલા આ બનાવથી ત્રણેય મિત્રો ગભરાઈ ગયા હતા એમ જણાવતાં આ રિલેટિવે કહ્યું હતું કે ‘કિશન ઠક્કરે કહ્યું હતું કે આ બનાવથી બધા મિત્રોને જોરદાર ઝટકો લાગ્યો હતો અને એને લીધે રોહન અને હું થોડી વાર માટે બેભાન થઈ ગયા હતા. ત્યાર બાદ અમે જોયું કે ધર્મિલની હાલત વધુ ખરાબ છે અને તે પણ બેભાન થળ ગયો હતો, પણ તેનો શ્વાસ ચાલતો હતો. અમારો ઍક્સિડન્ટ જોઈને સર્વિસ-રોડ પર મૅરથૉનની પ્રૅક્ટિસ કરી રહેલા લોકો અમારી મદદે દોડી આવ્યા હતા. તેમણે ઘટનાસ્થળે જ તેને મસાજ કરવાની કોશિશ કરી હતી. જોકે ત્યાર પછી ધર્મિલની હાલત ગંભીર લાગતાં તેમની મદદથી અમે ધર્મિલને મુલુંડની ફોર્ટિસ હૉસ્પિટલ લઈ ગયા હતા.’